PATVIRTINTA

Šiaulių „Ringuvos“ specialiosios mokyklos

 direktoriaus 2017 m. balandžio 25 d.

 įsakymu Nr. TOV-33

**ŠIAULIŲ „RINGUVOS“ SPECIALIOSIOS MOKYKLOS**

**BUDĖTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Budėtojo pareigybė yra 5-os pareigybės grupė: darbuotojai, kurių pareigybės priskiriamos D lygiui.

2. Pareigybės lygis – D (pareigybė, kurioms netaikomi išsilavinimo ar profesinės kvalifikacijos reikalavimai), kodas-962919.

3. Pareigybės paskirtis: budėtojas siekia užtikrinti mokyklos saugumą.

4. Budėtojas yra darbuotojas, dirbantis pagal darbo sutartį. Tarnybinio atlyginimo dydis budėtojui nustatomas pagal Lietuvos Respublikos Vyriausybės nustatytą tvarką.

5. Pareigybės pavaldumas: budėtojas tiesiogiai pavaldus mokyklos direktoriaus pavaduotojui ūkio reikalams ir atskaitingas mokyklos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialiuosius reikalavimus:

6.1. Budėtojas privalo išmanyti:

6.1.1. mokyklos struktūrą;

6.1.2. materialinės atsakomybės pagrindus;

6.1.3. darbo organizavimo tvarką;

6.1.4. bendravimo psichologijos, profesinės etikos, elgesio kultūros pagrindus.

6.2. Budėtojas privalo žinoti pirmos medicinos pagalbos suteikimo reikalavimus;

6.3. neturėti žalingų įpročių;

6.4. gebėti orientuotis nenumatytose, ekstremaliose situacijose, greitai į jas reaguoti;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Budėtojas privalo vykdyti šias funkcijas:

7.1. kontroliuoti ir sekti pašalinių asmenų įėjimą į mokyklą;

7.2. vesti registracijos žurnalą asmenų, atvykstančių į mokyklą;

7.3. atvykus svečiams, juos palydėti, paaiškinti, kur galima rasti jiems reikalingus asmenis;

7.4. išduoti/priimti kabinetų ir klasių raktus mokytojams, juos saugoti;

7.5. atrakinti ir užrakinti mokinių rūbinę;

7.6. reikalui esant padėti apsirengti/nusirengti mokiniams, juos prižiūrėti iki pasiimant mokytojui ar mokytojo padėjėjui;

7.7. tiksliai skambinti į pamoką ir pasibaigus pamokai.

7.8. atsakyti už I aukšto fojė esančio laikrodžio tikslumą, pagal kurį vyksta tikslus ugdymo proceso laikas ir trukmė;

7.9. kartu su budinčiu pedagogu prižiūrėti tvarką fojė ir prie mokyklos durų;

7.10. prižiūrėti stendus, esančius fojė;

7.11. dirbti pagal patvirtintą darbo laiko grafiką;

7.12. po darbo atsakingai patikrinti, ar uždaryti mokyklos pirmo aušto fojė ir fojė salių korpuse langai ir durys;

7.13. vakare, po darbo, mokyklą priduoti apsaugos darbuotojui, paaiškinti jam jei yra kokių nors trūkumų, perduoti administracijos ir kitų asmenų nurodymus ar prašymus;

7.14. apie iškilusias problemas informuoti direktoriaus pavaduotoją ūkio reikalams;

7.15. esant reikalui pavaduoti kitus mokyklos darbuotojus;

7.16. esant reikalui atlikti kitus darbus, nurodytus mokyklos direktoriaus pavaduotojo ūkio reikalams, neviršijant nustatyto darbo laiko.

8. Budėtojas privalo vadovautis mokyklos nuostatais, direktoriaus įsakymais, mokyklos darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu.

**IV SKYRIUS**

**MOKINIŲ SAUGUMO UŽTIKRINIMAS**

9. Budėtojas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Budėtojas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV SKYRIUS**

**ATSAKOMYBĖ**

11. Budėtojas atsako už:

11.1. tvarką mokyklos patalpose, jų saugumą;

11.2. pašalinių asmenų patekimą į mokyklą;

11.3. teisingą skambinimą į pamokas ir iš jų pagal tvarkaraštį;

11.4. tvarką I aukšto fojė;

11.5. darbuotojo saugos ir sveikatos darbe, priešgaisrinės apsaugos, aplinkos ir turto apsaugos, vidaus tvarkos taisyklių reikalavimų pažeidimus;

12. Už savo pareigų netinkamą vykdymą budėtojas atsako Lietuvos Respublikos įstatymų nustatyta tvarka.

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(budėtojo vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(budėtojo vardas, pavardė, parašas)

Data

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(budėtojo vardas, pavardė, parašas)

Data